โรงเรียนพุทไธสง

โรงเรียนพุทไธสง (Phutthaisong School; อักษรย่อ: พ.ส. — P.S.) เป็นโรงเรียนมัธยมศึกษาขนาดใหญ่พิเศษ แบบสหศึกษา ปัจจุบันสังกัดสำนักงานเขตพื้นที่การศึกษามัธยมศึกษาบุรีรัมย์ สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 17 พฤษภาคม 2493 โดยมีนายจำรูญ มณีวรรณ เป็นครูใหญ่ในสมัยนั้น
โรงเรียนพุทไธสง ตั้งอยู่เลขที่ 3 หมู่ 4 บ้านเตย ถนนพุทไธสง-เมืองพล ตำบลพุทไธสง อำเภอพุทไธสง จังหวัดบุรีรัมย์ บนเนื้อที่ 83 ไร่ 12 ตารางวา ประกอบด้วยอาคารเรียน 6 หลัง สนามฟุตบอล โรงอาหาร โดมอเนกประสงค์ หอประชุม และอื่น ๆ จัดการเรียนการสอน ในช่วงชั้นศึกษาที่ 3 และ 4 ระดับมัธยมศึกษาตอนต้นและระดับมัธยมศึกษาตอนปลาย ระดับละ 36 ห้องเรียน รวม 72 ห้องเรียน จัดการเรียนการสอนในรูปแบบ 12-12-12/12-12-12

**ประวัติ**

**ประวัติโรงเรียน**
โรงเรียนพุทไธสง ถือกำเนิดเมื่อ 17 พฤษภาคม 2493 โดยแรกเริ่มโรงเรียนอาศัยศาลาการเปรียญวัดมณีจันทร์ หมู่ที่ 1 ตำบลมะเฟือง อำเภอพุทไธสง จังหวัดบุรีรัมย์ เป็นสถานที่เรียนชั่วคราว เปิดทำการสอนปีแรกเฉพาะมัธยมศึกษาปีที่ 1 ภาคเรียนที่ 1 จำนวน 1 ห้องเรียน มีนักเรียน 45 คน และในภาคเรียนที่ 2 รับเพิ่มอีก 25 คน รวมเป็น 2 ห้องเรียน จำนวนนักเรียน 70 คน และครูอีก 2 คน คือ
# นายจำรูญ มณีวรรณ เป็นครูใหญ่
# นายเกษม เฮงสวัสดิ์ ครูปฏิบัติการสอน
ซึ่งในปลายปีเดียวกันนั้นเองโรงเรียนได้บรรจุครูเพิ่มอีก 1 คน คือ นายวิโรจน์ อาจจำนงค์ - พ.ศ. 2494 ทางราชการได้มอบพื้นที่ทางโรงเรียนราษฎร์วิศิษฎ์วิทยาซึ่งเป็นโรงเรียนเอกชน ให้เป็นสมบัติของโรงเรียน จึงได้ย้ายสถานที่การศึกษามาจัดการเรียนการสอนที่ตั้งดังกล่าว (ปัจจุบันคือสถานีขนส่งเทศบาลพุทไธสง) และได้ขยายห้องเรียนเพิ่มขึ้นอีกเป็น 4 ห้องเรียน - พ.ศ. 2495 โรงเรียนได้ย้ายสถานศึกษามาปฏิบัติการเรียนการสอนที่วัดร้าง ตั้งอยู่หมู่ที่ 1 ตำบลพุทไธสง อำเภอพุทไธสง จังหวัดบุรีรัมย์ ปัจจุบันคือที่ตั้งของโรงเรียนอนุบาลพุทไธสง (โอภาสประชานุกูล) และได้ขยายห้องเรียนเพิ่มในปีการศึกษาต่อ ๆ มาตามลำดับ - พ.ศ. 2498 มีนักเรียนจำนวน 63 คน จบชั้นประโยคมัธยมศึกษาตอนต้น (ม.3) ซึ่งนักเรียนรุ่นแรกที่เรียนจบชั้นสูงสุดของโรงเรียน- พ.ศ. 2503 โรงเรียนมีนักเรียนมัธยมศึกษาปีที่ 1-3 ระดับชั้นละ 3 ห้องเรียน รวม 9 ห้องเรียน โดยมีนักเรียนจำนวน 273 คน ครู 16 คน และนักการภารโรง 3 คน ในภายหลังโรงเรียนได้รับคัดเลือกให้เข้าเป็นโรงเรียนในโครงการปรับปรุง โรงเรียนมัธยมศึกษาในชนบท (คมช.) รุ่นที่ 5- พ.ศ. 2511 โรงเรียนได้ทำการเปลี่ยนแปลงการจัดการเรียนการสอนให้เป็นไปตามแผนการศึกษาแห่งชาติ พุทธศักราช 2503- พ.ศ. 2514 ในวันอังคาร ที่ 10 สิงหาคม ศาสตราจารย์ ก่อ สวัสดิ์พาณิชย์ อธิบดีกรมสามัญศึกษาในสมัยนั้นได้มาตรวจเยี่ยมโรงเรียนเห็นว่าบริเวณ โรงเรียนแห่งเก่าคับแคบ จึงให้หาที่แห่งใหม่เพื่อขยาย โรงเรียนในโอกาสต่อไป นายบุญนาค เจริญศรี นายอำเภอ และนายจรูญ มณีวรรณ อาจารย์ใหญ่สมัยนั้น ได้นำอธิบดีกรมสามัญศึกษา ไปเลือกที่แห่งใหม่อยู่ในเขตบ้านเตยซึ่งเป็นสถานที่ตั้งในปัจจุบัน ตั้งอยู่เลขที่ 3 หมู่ 4 บ้านเตย ตำบลพุทไธสง อำเภอพุทไธสง จังหวัดบุรีรัมย์ เดิมเป็นที่ดินที่ทางอำเภอซื้อไว้เพื่อสร้างสนามกีฬาประชาชน มีเนื้อที่ 24 ไร่ 55 ตารางวา รวมถึงที่ดินว่างเปล่า 2 ไร่ 2 งาน 68 ตารางวา ซึ่งเป็นที่ดินของสถานีโทรทัศน์ ช่อง 9 โดยโรงเรียนได้ทำเรื่อง ขอใช้จากราชพัสดุ จังหวัดบุรีรัมย์ ประมาณ 8 ไร่เศษ และคณะศิษย์เก่าร่วมบริจาคเงินสมทบ เพื่อซื้อที่ดินเพิ่มเติม รวมทั้งหมดเป็น 79 ไร่ 2 งาน 94 ตารางวา- พ.ศ. 2531 กรมสามัญศึกษา ได้อนุมัติปรับปรุงตำแหน่งผู้บริหารเป็นตำแหน่งผู้อำนวยการ ระดับ 8- พ.ศ. 2549 โรงเรียนพุทไธสง ได้รับรองการประเมินให้เป็นโรงเรียนต้นแบบ 1 อำเภอ 1 โรงเรียนในฝัน- พ.ศ. 2556 ต่อมาคณะครู บุคลากรได้บริจาคซื้อที่ดินเพิ่มเติมอีก 3 ไร่ 1 งาน 18 ตารางวา ทำให้ปัจจุบันโรงเรียนพุทไธสงมีขนาดพื้นที่รวมทั้งหมด 83 ไร่ 12 ตารางวา

**ประวัติสิ่งปลูกสร้างและทรัพย์สิน**

**อาคารเรียน**
 พ.ศ. 2515 สร้างอาคารเรียนแบบ 216 ครึ่งหลัง (อาคาร 1 เดิม)- พ.ศ. 2516 ต่อเติมอาคารเรียนแบบ 216 อีกครึ่งหลัง (อาคาร 1 เดิม)- พ.ศ. 2519 สร้างอาคารเรียนแบบ 216 จำนวน 1 หลัง (อาคาร 2), อาคารชั่วคราว 1 หลัง (3 ห้องเรียน) หลังจากนั้นคณะศิษย์เก่าได้สร้างอาคารเรียนมอบให้โรงเรียน 1 หลัง (2 ห้องเรียน) และในปีนี้โรงเรียนได้ขยายห้องเรียน เป็น 37 ห้องเรียน- พ.ศ. 2520 สร้างอาคารเรียนแบบ 216ก. จำนวนครึ่งหลัง (8 ห้องเรียน หรือ อาคาร 3 เดิม), และในปีเดียวกันนั้นเองได้ทำการต่อเติมอาคารเรียนแบบ 216ก อีก 2 ห้องเรียน (อาคาร 3 เดิม) โรงเรียนจึงได้ขยายห้องเรียนเพิ่มขึ้นเป็น 42 ห้องเรียน- พ.ศ. 2523 สร้างอาคารโรงฝึกงานคหกรรมศิลป์ 1 หลัง- พ.ศ. 2526 สร้างต่อเติมอาคารเรียนแบบ 216ก. ครึ่งหลัง (อาคาร 3 เดิม)- พ.ศ. 2528 สร้างอาคารเรียนแบบ 216ล. (อาคาร 4 ในปัจจุบัน)- พ.ศ. 2550 สร้างอาคารเรียนแบบ 216ล. 1 หลัง (อาคาร 5) โดยใช้ชื่ออาคารว่า “เบญจอินทนิล”- พ.ศ. 2556 สร้างอาคารเรียนแบบ 318ล./38 (พิเศษ) 18 ห้องเรียน (อาคาร 6)- พ.ศ. 2557 เปิดใช้อาคาร 6- พ.ศ. 2560 ผลกระทบจาก “พายุโซนร้อนเซินกา” ทำให้เกิดน้ำขังบริเวณอาคาร 1, 2 และ 3 จึงทำให้อาคารเกิดการชำรุดในเวลาต่อมา ทีมงานวิศวกรจังหวัดบุรีรัมย์ได้มีมติให้ทำการรื้อถอนทั้ง 3 หลัง และได้ย้ายนักเรียนในโครงการห้องเรียนพิเศษวิทยาศาสตร์-คณิตศาสตร์ ทั้ง 6 ห้องเรียนซึ่งเดิมมีห้องเรียนประจำอยู่ที่อาคาร 3 ให้ไปเรียนที่อาคารชั่วคราวแทน- พ.ศ. 2561 รื้อถอนอาคาร 1 (อาคาร 1 เดิม) และ อาคาร 2- พ.ศ. 2562 สร้างอาคารเรียนแบบ 324 ล./55ก. ในบริเวณพื้นที่ของอาคาร 2 ที่ถูกรื้อถอน- พ.ศ. 2563 เปิดใช้อาคาร 2 “ทวิวัฒน์ราชาวดี” และได้เปลี่ยนเลขอาคารเรียนจาก อาคาร 3 เป็นอาคาร 1

**อาคารอื่น ๆ และทรัพย์สิน**
 พ.ศ. 2515 สร้างบ้านพักครู 3 หลัง, ห้องน้ำ 2 หลัง และบ้านพักภารโรง 1 หลัง- พ.ศ. 2516 สร้างบ้านพักครู 2 หลัง และห้องน้ำ 2 หลัง- พ.ศ. 2517 สร้างบ้านพักครู 2 หลัง- พ.ศ. 2518 สร้างบ้านพักครู 2 หลัง- พ.ศ. 2520 สร้างโรงอาหาร และหอประชุม (หอประชุมภายในโรงอาหาร)- พ.ศ. 2524 สร้างบ้านพักครู 1 หลัง- พ.ศ. 2525 สร้างบ้านพักครู 1 หลัง และกรมสามัญศึกษาได้จัดสรรเงินเป็นค่าน้ำมันปรับปรุงสนามหน้าอาคาร- พ.ศ. 2526 สร้างบ้านพักครู 1 หลัง- พ.ศ. 2536 เดินระบบประปา PVC เข้าใช้ภายในโรงเรียนและบ้านพัก- พ.ศ. 2537 ได้รับงบประมาณสร้างหอประชุมแบบ 100/27 จำนวน 1 หลัง- พ.ศ. 2538 สร้างถนนคอนกรีตรอบอาคารเรียนภายในโรงเรียน 5 สาย- พ.ศ. 2540 บริษัท โค้ก บริจารถตู้ โตโยต้า ทะเบียน นข 157 บุรีรัมย์ 1 คัน และได้รับริจาครถบัส ขสบก.เก่า 1 คัน- พ.ศ. 2543 สร้างถนนคอนกรีตทางเข้าโรงเรียนฝั่งทิศตะวันตก 1 สาย ยาว 315 เมตร- พ.ศ. 2554 คณะครู นักเรียนได้จัดซื้อรถตู้โตโยต้าทะเบียน นค 7650 นครราชสีมา 1 คัน ราคา 1.2 ล้านบาท ให้โรงเรียนและสร้างกำแพง แนวรั้วด้านทิศตะวันออก งบประมาณ 3 แสนบาท- พ.ศ. 2547 สร้างห้องน้ำมาตรฐาน 1 หลัง (ห้องน้ำผู้หญิง)- พ.ศ. 2550 สร้างเรือนพยาบาลในเวลาต่อมา- พ.ศ. 2551 สร้างสนามเทนนิส 2 สนาม และปรับปรุงแนวรั้วเดิม และสร้างรั้วใหม่ตลอดด้านหน้าโรงเรียน จากนั้นโรงเรียนได้รับเงินบริจาคจากผู้ปกครองนักเรียน ให้นำไปสร้างอัฒจรรย์เชียร์กีฬามาตรฐาน 8 อัฒจรรย์ และสร้างขยายถนนคอนกรีตทางเข้าโรงเรียนฝั่งตะวันตก กว้าง 4 เมตร ยาว 315 เมตร- พ.ศ. 2552 โรงเรียนได้สร้างกองอำนวยการ งบประมาณ 6 แสนบาท, สร้างห้องโสต 2 ใต้ถุนอาคาร 5, ห้องน้ำ “สุขาสามัคคี” (ห้องน้ำผู้ชาย) และขยายถนนคอนกรีตบริเวณทางเข้าโรงเรียนฝั่งทิศตะวันตก 400 เมตร- พ.ศ. 2553 ในวันที่ 17 พฤษภาคม โรงเรียนพุทไธสงได้มีอายุในการก่อตั้งครบรอบ 60 ปี จึงได้สร้างอาคารอนุสรณ์ 60 ปี (อาคารประชาสัมพันธ์) และสร้างอาคารอเนกประสงค์ (อาคาร 60 ปี ศรีม่วง-ขาว)- พ.ศ. 2554 สร้างกำแพงแนวรั้วด้านทิศตะวันออก- พ.ศ. 2555 สร้างแนวคูกั้นน้ำและร่องน้ำ- พ.ศ. 2556 จัดซื้อรถสองแถวอิซูซุทะเบียน 40-0194 บุรีรัมย์
-สร้างอาคารแสดงนิทรรศการ (หอศิลป์), สร้างอาคารเวทีมวย และเริ่มก่อสร้างโดมอเนกประสงค์ โดยใช้ลานสนามบาสเกตบอลและสนามตะกร้อ เป็นสถานที่ก่อสร้าง
-ในวันที่ 11 กันยายน พ.ศ. 2556 คณะครูนักเรียน ได้ร่วมกันทำบุญเพื่อเป็นสิริมงคลและเฉลิมฉลองความสำเร็จในการสร้างโดมอเนกประสงค์
-ในวันที่ 1 พฤศจิกายน พ.ศ. 2556 โรงเรียนพุทไธสงได้รับ-มอบ โดมอเนกประสงค์ จาก สมาคมศิษย์เก่าโรงเรียนพุทไธสง สมาคมผู้ปกครองและครูโรงเรียนพุทไธสง คณะกรรมการสถานศึกษาขั้นพื้นฐาน และผู้ปกครองนักเรียนทุกคน- พ.ศ. 2561 สร้างโรงอาหารขนาด 1,200 ที่นั่ง (บริเวณทางทิศตะวันออกของโรงอาหารเดิม)- พ.ศ. 2565 สร้างขยายถนนคอนกรีตและเทพื้นคอนกรีตลานหน้าอาคาร 2 และสร้างโรงจอดรถหน้าอาคาร 2 ฝั่งตะวันออก- พ.ศ. 2566 สร้างซุ้มนั่งเล่นข้างสนามฟุตบอล บริเวณหน้าอาคาร 1 จนถึงหน้าอาคาร 5 และเทพื้นคอนกรีตบริเวณใต้โดมอเนกประสงค์- พ.ศ. 2567 สร้างและต่อเติมห้องเรียนพิเศษ EC บริเวรใต้ถุนอาคาร 5

**สัญลักษณ์**

**สัญลักษณ์ประจำโรงเรียน**
center- ตราประจำโรงเรียนพุทไธสง เป็นรูปเปลวเทียนอยู่บนมือประสานล้อมรอบด้วยเกลียวเชือก รอบนอกคือกลีบบัว 9 กลีบ ข้อความข้างในเป็นชื่อของโรงเรียนและคำขวัญของโรงเรียน โดยกลีบบัว 9 กลีบ หมายถึง ความเจริญก้าวหน้าและสถานที่ตั้งโรงเรียนอยู่ริมสระบัว, เกลียวเชือก หมายถึง ความสามัคคีกลมเกลียว, มือประสาน หมายถึง การรวมพลังเพื่อสร้างสรรค์ และเปลวเทียน หมายถึง แสงสว่างทางปัญญา- สีประจำโรงเรียน ม่วง - ขาว- ปรัชญาของโรงเรียน ความว่า “สุขา สฺงฆฺสส สามัคคี” อ่านว่า “สุ-ขา สัง-ฆัส-สะ สา-มัค-คี” แปลเป็นภาษาไทยได้ว่า “ความสามัคคีนำมาซึ่งความสุข”
center- ต้นไม้ประจำโรงเรียน ต้นอินทนิล- คำขวัญประจำโรงเรียน “ประพฤติดี มีวิชา สามัคคี มีวินัย”- เพลงประจำโรงเรียน เพลงประจำโรงเรียนพุทไธสง ในยุคแรกเริ่มนั้นมีเพลงเดียวคือ “มาร์ชโรงเรียนพุทไธสง” คำร้องโดย อโศก และ เวส สุนทรจามร เป็นผู้แต่งทำนองเพลง แต่ในปี พ.ศ. 2562 ได้มีการออกอัลบั้ม “บทเพลงแห่งสถาบัน โรงเรียนพุทไธสง” จึงได้มีการเพิ่มเพลงเข้ามาอีก 9 เพลง รวมถึงได้ทำการบันทึกเพลง “มาร์ชโรงเรียนพุทไธสง” ใหม่อีกครั้งเพื่อให้เข้ากับดนตรียุคปัจจุบัน โดยในอัลบั้มมีรายชื่อเพลงดังต่อไปนี้- มาร์ชโรงเรียนพุทไธสง- โต - เฮาบ่ลืมกัน- ดอกจานบานวันอำลา- ลำล่อง อำลาสถาบัน- อินทนิลผลัดช่อ- ฝากเพื่อน- ฮักเด้อม่วงขาว- คิดถึงม่วงขาว- ไออุ่นอินทนิล- รำวงพุทไธสงรวมใจ

**ทำเนียบผู้อำนวยการโรงเรียนพุทไธสง**

**อาคารสถานที่**

**พระพุทธรัตนมาลา**
พระพุทธรัตนมาลา เป็นพระพุทธรูปที่ชาวม่วง-ขาว เคารพนับถือ พระพุทธรตนมาลาตั้งอยู่บริเวณทางเข้าโรงเรียนฝั่งทิศตะวันออก 

**หลวงพ่ออุดม**
หลวงพ่ออุดมเป็นสิ่งศักดิ์ที่คุ้มครองโรงเรียน คณะครูบุคลากร นักเรียนมาช้านาน หลวงพ่ออุดมตั้งอยู่บริเวณข้างหอประชุมอเนกประสงค์

**อาคารชั่วคราวและอาคารเขียว (G)**
เป็นอาคารเรียนในรุ่นแรก ๆ ของโรงเรียนหลังจากได้ย้ายสถานที่ตั้งของโรงเรียนจากโรงเรียนอนุบาลพุทไธสง (โอภาสประชานุกูล) มาตั้งในเขตบ้านเตยในปัจจุบัน ในช่วงนั้นใช้เป็นอาคารชั่วคราวก่อนที่จะมีอาคารหลังใหม่ ๆ และซ่อมแซมปรับปรุงมาจนถึงปัจจุบัน อาคารชั่วคราวมีห้องเรียนทั้งหมด 4 ห้อง ห้องพักครู 1 ห้อง สูง 1 ชั้น เป็นอาคารสำหรับการเรียนการสอนของกลุ่มสาระการเรียนรู้การงานอาชีพและเทคโนโลยี รายวิชางานเกษตรเป็นส่วนใหญ่ และใช้สำหรับรายวิชาต่าง ๆ ส่วนอาคารเขียนหรือห้องเขียว เป็นอาคารที่อยู่ข้าง ๆ กับอาคารชั่วคราว มีลักษณะเป็นสีเขียว สูง 1 ชั้น มีห้องเรียน 3 ห้อง ห้องพักครู 1 ห้อง เป็นอาคารสำหรับการเรียนการสอนของภาษาต่างประเทศบางส่วน เนื่องจากห้องบางส่วนไม่ได้ใช้งานแล้วจึงเกิดการชำรุด

**อาคาร 1**
เป็นอาคารเรียนตามแบบ 216ก. ของโรงเรียน สูง 2 ชั้น ปัจจุบันเป็นอาคารสำหรับการเรียนการสอนของห้องเรียนพิเศษ ECนอกจากนี้บนชั้น2ยังมีห้องศรีม่วง-ขาว สำหรับต้อนรับคณะกรรมการสถานศึกษาหรือแขกผู้มาเยือนของโรงเรียนและเป็นห้องเกียรติยศที่รวบรวมความสำเร็จของโรงเรียนที่ได้ทำชื่อเสียงให้กับโรงเรียนอาคาร 1 ยังเป็นห้องสำหรับฝ่ายบริหาร มีห้องผู้อำนวยการ ห้องฝ่ายบริหารงบประมาณ ห้องฝ่ายบริหารงานบุคคล ห้องฝ่ายบริหารวิชาการ ห้องฝ่ายพัฒนานักเรียน
*(หมายเหตุ) - เดิมคือ อาคาร 3 แต่ได้มีการปรับเปลี่ยนชื่อให้เป็นอาคาร 1 หลังอาคาร 2 (หลังใหม่) ก่อสร้างแล้วเสร็จ

**อาคาร 2**
200px
เป็นอาคารเรียน สูง 4 ชั้น ปัจจุบันเป็นอาคารสำหรับการเรียนการสอนของกลุ่มสาระการเรียนรู้คณิตศาสตร์และภาษาไทย ด้านทางทิศตะวันตกเป็นห้องหมวดของกลุ่มสาระการเรียนรู้คณิตศาตร์ ด้านทางทิศตะวันออกเป็นห้องหมวดกลุ่มสาระการเรียนรู้ภาษาไทย

**อาคาร 3**
เป็นอาคารเรียนในรุ่นแรก ๆ ของโรงเรียนหลังจากมีการสร้างอาคารชั่วคราว สูง 2 ชั้น โดยใช้แบบอาคาร 216 เดิมคือ อาคารสำหรับการเรียนการสอนของกลุ่มสาระการเรียนรู้ภาษาไทย จำนวน 9 ห้อง ห้องพักครูหมวดภาษาไทย 1 ห้องแต่ได้มีการรื้อถอน และกลุ่มสาระเพื่อรอการเรียนรู้ศิลปศึกษาจัดสร้างอาคารใหม่ รายวิชาศิลปะเพื่อทดแทนอาคารเดิมที่ชำรุดทรุดโทรม 2 ห้อง รายวิชาดนตรี 2 ห้อง และรายวิชานาฏศิลป์ 1 ห้อง เดิมคือ อาคาร 1 แต่ได้มีการรื้อถอน เพื่อรอการจัดสร้างอาคารใหม่ เพื่อทดแทนอาคารเดิมที่ชำรุดทรุดโทรม ปัจจุบันอยู่ระหว่างการก่อสร้างอาคารใหม่

**อาคาร 4**
เป็นอาคารเรียนของโรงเรียน สูง 3 ชั้น ปัจจุบันเป็นอาคารสำหรับการเรียนการสอนของกลุ่มสาระการเรียนรู้ภาษาต่างประเทศ จำนวน 9 ห้อง และเป็นศุนย์ ERIC ของสหวิทยาเขตพุทไธสง และกลุ่มสาระการเรียนรู้การงานอาชีพและเทคโนโลยี รายวิชาคอมพิวเตอร์ จำนวน 4 ห้องนอกจากนี้ ชั้นล่างจัดเป็นห้องสมุดโรงเรียน, ห้องแนะแนว และห้องฝั่งทิศตะวันออกของอาคาร เป็นห้องพยาบาล สำหรับปฐมพยาบาลเบื้องต้น

**อาคาร 5 เบญจอินทนิล**
เป็นอาคารเรียนของโรงเรียน สูง 3 ชั้น ชั้นที่ 1 เป็นห้องเรียนพิเศษที่มีการก่อสร้างใหม่ มีห้องโสตทัศน์ 2 ทางทิศใต้ของอาคาร มีห้องน้ำทั้งด้านทิศใต้เป็นห้องน้ำหญิงและห้องน้ำชายอยู่ฝั่งทิศเหนือของอาคาร ส่วนอีก 2 ชั้น เป็นอาคารเรียนสำหรับการเรียนการสอนของกลุ่มสาระการเรียนรู้วิทยาศาสตร์อาคารนี้ได้จัดสร้างอาคาร 5 ตามแบบ 216ล จำนวน 1.4 ล้านบาท โดยใช้ชื่ออาคารว่า “เบญจอินทนิล” เริ่มสร้างในปีพุทธศักราช 2550 และเปิดใช้อาคารอย่างเป็นทางการประมาณปีพุทธศักราช 2551 

**อาคาร 6**
เป็นอาคารเรียนหลังใหม่ โดยใช้ที่ดินใหม่ที่โรงเรียนได้รับความร่วมมือจากคณะครู ศิษย์เก่า ผู้ปกครองนักเรียนและประชาชนทั่วไป ซึ้อที่ดินเพิ่ม จำนวน 3 ไร่ 1 งาน 18 ตารางวา ทั้งหมด 9 แสนบาท เพื่อสร้างอาคาร 6 ตามแบบอาคาร 318 ล./38 โดยได้รับงบประมาณจัดสร้างอาคาร 6 จำนวนทั้งสิ้น 17 ล้านบาท ปัจจุบันสร้างเสร็จเรียบร้อยแล้ว และได้มีการทำบุญขึ้นอาคาร 6 เมื่อวันศุกร์ที่ 9 มกราคม 2558 ปัจจุบันเป็นอาคารสำหรับการเรียนการสอนของกลุ่มสาระการเรียนรู้สังคมศึกษา ศาสนาและวัฒนธรรม และห้องเรียนบางส่วนเป็นกลุ่มสาระการเรียนรู้ภาษาต่างประเทศ โดยนอกจากนี้ห้องนํ้าหญิงจะอยู่ทางทิศเหนือของอาคาร, ห้องน้ำชายจะอยู่ทางทิศใต้ของอาคาร

**โดมอเนกประสงค์**
โดมอเนกประสงค์ โรงเรียนพุทไธสง ได้รับความร่วมมือจากคณะครู ศิษย์เก่า ผู้ปกครองนักเรียนและนักเรียน ซื้ออุปกรณ์ในการก่อสร้างโดมอเนกประสงค์ จำนวนทั้งสิ้น 4.4 ล้านบาท โดยใช้ลานสนามบาสเกตบอลและสนามตะกร้อ เป็นสถานที่ก่อสร้างจนแล้วเสร็จ ซึ่งโดมเอกประสงค์ได้เริ่มต้นและสร้างเสร็จภายในปี 2556 บนหลังคาโดมอเนกประสงค์นั้น ได้มีตัวหนังสือ "โรงเรียนพุทไธสง 2556" เพื่อเป็นอนุสรณ์ว่า โดมอเนกประสงค์ได้เกิดขึ้นรุ่นนี้และในปี 2556  
ต่อมาในปี พ.ศ 2566 ได้มีการปรับปรุงเทพื้นคอนกรีตบริเวณใต้โดมอเนกประสงค์

**หอนิทรรศการ โรงเรียนพุทไธสง (หอศิลป์)**
เป็นหอนิทรรศการที่สร้างขึ้นในปี พ.ศ. 2556 ซึ่งตั้งอยู่ที่ใกล้บริเวณใกล้ห้องนํ้าชายที่ อาคารมีลักษณะคล้าย ปราสาทหินเขาพนมรุ้ง ที่เป็นเอกลักษณ์ของชาวจังหวัดบุรีรัมย์ ต่อมาในปี พ.ศ 2568 ได้มีการรีโนเวทหอนิทรรศการใหม่ และทางทิศตะวันตกของอาคารนิทรรศการจะเป็นห้องหมวด ของกลุ่มสาระการเรียนรู้ศิลปะดนตรี-นาฏศิลป์

**หอประชุมอเนกประสงค์**
เป็นหอประชุมที่ใช้ในการจัดกิจกรรม เป็นที่รวมนักเรียน และเป็นสถานที่สำหรับการเรียนการสอนของกลุ่มสาระการเรียนรู้สุขศึกษาและพลศึกษา รายวิชาพลศึกษา

**อาคารประชาสัมพันธ์ ครบรอบ 60 ปี**
เป็นอาคารที่สร้างขึ้นเนื่องในงาน 60 ปีที่ผูกพันร่วมสร้างสรรค์อย่างภาคภูมิ ในวันที่ 17 พฤษภาคม พ.ศ. 2553 ปัจจุบันเป็นอาคารประชาสัมพันธ์ของโรงเรียน และด้านขวาของอาคารเป็นธนาคารโรงเรียน และธนาคารออมสินโรงเรียนพุทไธสง

**ศิษย์และศิษย์เก่าที่มีชื่อเสียง**

**วงการบันเทิง**
 สุวิชญา พงพันษ์นา (อ๋อมแอ๋ม) หมอลำไอดอล ซีซั่น 2 ผ่านเข้ารอบ 4 คนสุดท้าย และโชว์เปิดรายการร้องข้ามกำแพง ThewallSong ของรายการเวิร์คพอยท์ทีวี ช่อง23 และเจ้าของผลงานเพลง มนต์นะหน้าทองลองใจอ้าย บนช่องทางYouTube ปัจจุบันได้รับการคัดเลือกเข้าศึกษาต่อ คณะนิเทศศาสตร์ สาขาวิชาศิลปะการแสดง มหาวิทยาลัยกรุงเทพ

**วงการกีฬา**
 คุณภัทร ไกรจันทร์ (ออโต้) ตัวแทนนักกรีฑาเยาวชนทีมชาติไทย

**คณะสี**
โรงเรียนพุทไธสงได้มีการจัดการแข่งขันกีฬาภายใน ม่วง - ขาวเกมส์ ซึ่งจัดขึ้นในช่วงเดือนธันวาคมของทุกปี โดยมีการแข่งขันกีฬาหลายชนิด, การเดินขบวนพาเหรด, การแข่งขันสแตนเชียร์, การแข่งขันเชียร์ลีดเดอร์และการแข่งขันกีฬากีฬาอีสปอร์ต(E-sport) โดยแบ่งคณะสีออกเป็นทั้งหมด 6 คณะสี คือ - ███ คณะสีฟ้า- ███ คณะสีเขียว- ███ คณะสีเหลือง- ███ คณะสีแสด- ███ คณะสีแดง- ███ คณะสีชมพู

**ทำเนียบประธานสภานักเรียน**

**อ้างอิง**

**แหล่งข้อมูลอื่น**
  เว็บไซต์โรงเรียนพุทไธสงอย่างเป็นทางการ -  Facebook โรงเรียนพุทไธสง-  Facebook สภานักเรียนโรงเรียนพุทไธสง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาบุรีรัมย์
หมวดหมู่:โรงเรียนในจังหวัดบุรีรัมย์
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:อำเภอพุทไธสง
หมวดหมู่:โรงเรียนที่ก่อตั้งในปี พ.ศ. 2493
หมวดหมู่:ก่อตั้งในประเทศไทยในปี พ.ศ. 2493